Kergejõustik 1984. aasta suveolümpiamängudel
Kergejõustik 1984. aasta suveolümpiamängudel toimus Los Angeleses 3.–12. augustini, kus võisteldi 41 alal, millest 24 oli meestele ja 17 naistele. Võistlustel osales 1273 sportlast 124 riigist. Mõistagi olid jälle ameeriklased edukamad 40 medaliga: 16 kulda, 15 hõbedat ja 9 pronksi. Järgnesid Suurbritannia 16 ja Saksamaa LV 11 medaliga. Kuigi püstitati üksainus maailmarekord, võib tagasivaates nentida Carl Lewise ainulaadset olümpiakarjääri algust ja veel mitme tuntud kergejõustiklase hilisemat edukat karjääri. Kes meist ei tunneks selliseid sporditähti nagu Said Aouita, Jackie Joyner-Kersee, Roger Kingdom, Patrik Sjöberg, Mike Conley, Werner Günthör, Florence Griffith-Joyner ja Julius Kariuki.